THCOM ประกาศกำไร Q3 ดีกว่าตลาดคาดราคาหุ้นสะท้อนปัจจัยลบไปแล้ว เป้า 45 บ.
บล.ซีไอเอ็มบี (ประเทศไทย) ระบุในบทวิเคราะห์ (11 พ.ย.) แนะนำ ซื้อ บริษัท ไทยคม จำกัด (มหาชน) หรือ THCOM โดยมีราคาเป้าหมาย 45 บาท เชื่อว่าราคาหุ้นที่ปรับตัวแย่กว่าตลาดมา 16% ในช่วง 3 เดือนที่ผ่านมาได้ตอบรับกับปัจจัยลบไปหมดแล้ว โดยเชื่อว่าหลังจากนี้ราคาหุ้นจะปรับตัวขึ้นได้
11 พ.ย. 2558

บล.ซีไอเอ็มบี (ประเทศไทย) ระบุในบทวิเคราะห์ (11 พ.ย.) แนะนำ ซื้อ บริษัท ไทยคม จำกัด (มหาชน) หรือ THCOM โดยมีราคาเป้าหมาย 45 บาท หลังบริษัทประกาศผลการดำเนินงานไตรมาส 3/58 ออกมามีกำไรสุทธิ 265 ล้านบาท EPS 0.24 (-5%จากปีก่อน, -54%จากไตรมาสก่อน) ดีกว่าที่ตลาดคาด 16% แต่หากตัดรายการพิเศษขาดทุนจากอัตราแลกเปลี่ยน 453 ล้านบาทและกำไรจากการขายเงินลงทุน (Synertone) 73 ล้านบาทออก กำไรปกติจะอยู่ที่ 646 ล้านบาท เติบโต 27%จากปีก่อน, 33%จากไตรมาสก่อนดีกว่าที่ตลาดคาด 50%
อีกทั้งเป็นกำไรที่สูงสุดเป็นประวัติการณ์ของบริษัท เชื่อว่าราคาหุ้นที่ปรับตัวแย่กว่าตลาดมา 16% ในช่วง 3 เดือนที่ผ่านมาได้ตอบรับกับปัจจัยลบไปหมดแล้ว โดยเชื่อว่าหลังจากนี้ราคาหุ้นจะปรับตัวขึ้นได้จาก
1) ผลการดำเนินงานไตรมาส 3/58 ที่ออกมาแข็งแกร่งดีกว่าตลาดคาดถึง 50%
2) มีโอกาสที่ตลาดจะมีการปรับประมาณการผลกำไรและราคาเป้าหมายขึ้น
3) อัตรากำไรขั้นต้นมีแนวโน้มปรับตัวสูงขึ้นอีกจากอัตราการใช้งานดาวเทียมที่สูงขึ้น
4) ราคาหุ้นที่ถูกมากปัจจุบันซื้อขายที่ -2 s.d. ของค่าเฉลี่ย P/E ย้อนหลังและ -1 s.d. ของค่าเฉลี่ย EV/EBITDA ย้อนหลังของบริษัท